CELEX: 62020TN0072
Language: sl
Date: 2020-02-05 00:00:00
Title: Zadeva T-72/20: Tožba, vložena 5. februarja 2020 – Satabank/ECB

20.4.2020   
            
            
               SL
            
            
               Uradni list Evropske unije
            
            
               C 129/3
            
         
      Tožba, vložena 5. februarja 2020 – Satabank/ECB
      (Zadeva T-72/20)
      (2020/C 129/04)
      Jezik postopka: angleščina
      
         Stranki
      
      
         Tožeča stranka: Satabank plc (St. Julians, Malta) (zastopnik: O. Behrends, odvetnik)
      
         Tožena stranka: Evropska centralna banka (ECB)
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost sklepa ECB z dne 26. novembra 2019, s katerim je ECB zavrnila dostop do njenega spisa;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja osem razlogov.
      
                  1.
               
               
                  Prvi tožbeni razlog: ECB ni upoštevala primarne materialnopravne pravice tožeče stranke do dostopa do svojega spisa.
               
            
                  2.
               
               
                  Drugi tožbeni razlog: sklep ECB temelji na neustrezni ozki razlagi člena 32(1) Uredbe (EU) št. 468/2014 (1).
               
            
                  3.
               
               
                  Tretji tožbeni razlog: s sklepom ECB je bila kršena pravica tožeče stranke do ustrezno obrazložene odločbe.
               
            
                  4.
               
               
                  Četrti tožbeni razlog: kršitev pravice tožeče stranke do izjave.
               
            
                  5.
               
               
                  Peti tožbeni razlog: kršitev načela pravne varnosti.
               
            
                  6.
               
               
                  Šesti tožbeni razlog: kršitev načela sorazmernosti.
               
            
                  7.
               
               
                  Sedmi tožbeni razlog: ECB je kršila načelo nemo auditur.
               
            
                  8.
               
               
                  Osmi tožbeni razlog: kršitev pravice do učinkovitega pravnega sredstva v skladu s členom 47 Listine Evropske unije o temeljnih pravicah.
               
            
         (1)  Uredba (EU) št. 468/2014 Evropske centralne banke z dne 16. aprila 2014 o vzpostavitvi okvira za sodelovanje znotraj enotnega mehanizma nadzora med Evropsko centralno banko in pristojnimi nacionalnimi organi ter z imenovanimi nacionalnimi organi (UL 2014 L 141, str. 1).